# Гобәйдулла Илешев

Гобәйдулла Илешев (10 октябрь 1927 ел — 7 август 2009 ел) — галим-тарихчы, партия органнары хезмәткәре, югары мәктәп укытучысы. Бөек Ватан сугышында катнашучы. Тарих фәннәре докторы (1985), профессор (1988). Башкорт АССРның атказанган фән эшлеклесе (1989).

# Гобәйдулла Илешев
## Биографиясе

Гөбәйдулла Шәрип улы Илешев 1927 елның 10 октябрендә Башкорт АССРның Зилаер кантоны Бөрҗән-Кыпчак улусы Түбән Сирбай авылында крестьян гаиләсендә туган. Атасы Әхмәтшәриф һәм әнисе Миңлебикә Шверник исемендәге колхозда эшли, аларның 9 баласы була.
Туган авылында башлангыч мәктәпне тәмамлаганнан соң, укуын Мәкъсүт җидееллык мәктәбендә дәвам итә. 1940 елда мәктәпне тәмамлый. Шверник исемендәге колхозда эшли.
Бөек Ватан сугышында катнаша. 1944-1951 елларда ССРБ-ның Хәрби-Диңгез флотының Кара диңгез флотилиясендә хезмәт итә. 1952 елда запастагы офицерлар әзерләү планы буенча Тын океан флотына даими хезмәткә җибәрелә (Владивосток, Совет Гаваны. Аның белемен күтәрү М В. Фрунзе исемендәге Ленинград Югары хәрби-диңгез училищесында тәмамлана. Өлкән лейтенант званиесе бирелә.
1952 елдан Башкорт АССРның Күгәрчен һәм Яңавыл районнары мәктәпләрендә эшли.
1955-1957 елларда — Күгәрчен районында партия органнары хезмәткәре.
1957 елда Морак педагогия училищесын, 1961 елда — Свердловск шәһәрендә Югары партия мәктәбен тәмамлый.
1961-1962 елларда КПСС-ның Йомагужа район комитетының идеология бүлеге мөдире булып эшли.
1962-1965 елларда Уфа шәһәрендә КПСС-ның Ленин район комитетында эшли.
1965 елдан Дондагы Ростов дәүләт университетының КПСС тарихы кафедрасы аспиранты.
1968 елда кандидатлык диссертациясе уңышлы яклый.
1968-1971 елларда — Башкорт дәүләт педагогия институты укытучысы.
1971-1976 елларда Мәскәү технология институтының Уфа филиалында укытучы булып эшли.
1976 елдан — Уфа авиация институты доценты, бер үк вакытта 1983 елдан — тарих кафедрасы мөдире.
1985 елда Мәскәү дәүләт университетында «Деятельность Башкирской партийной организации по развитию сельского хозяйства (1946-1970 гг.)» темасына докторлык диссертациясе яклый.
1991 елдан Башкорт дәүләт университетының Сибай филиалында укыта.

# Гобәйдулла Илешев
## Фәнни эшчәнлеге

Фәнни тикшеренүләре Башкортстанда XX гасырда аграр сәясәткә, XVIII гасырның 1-нче чирегеннән — XX гасыр ахырына кадәрге чорда Кара диңгездә Россия флоты тарихына багышланган.
100-дән артык фәнни хезмәт авторы.

# Гобәйдулла Илешев
## Фәнни эшчәнлеге
### Хезмәтләре

** Деятельность Башкирской партийной организации по развитию сельского хозяйства (1946—1970 гг.). Саратов, 1982.
** Башкирская деревня в первые послевоенные годы (1946—1950 гг.). Уфа, 1988.
** Флот — линия жизни. Уфа, 2009.

# Гобәйдулла Илешев
## Гаиләсе

* Хатыны — Мәрфуга Кинҗәгали кызы, педагог.
    Кызы Гүзәл
    Улы Марат, физик-математик
    улы Илдус, дәүләт эшлеклесе, политолог, филолог, дипломат, югары мәктәп укытучысы.

# Гобәйдулла Илешев
## Мактаулы исемнәре һәм башка бүләкләре

* «Флот элемтәсе алдынгысы» билгесе (1948)
* ССРБ Хәрби-диңгез флоты Баш командующиеның Мактау кәгазе
* Башкорт АССРның атказанган фән эшлеклесе (1989)

# Гобәйдулла Илешев
## Хәтер

* Сибай шәһәрендә Башкорт дәүләт университетының Сибай филиалы уку корпусы бинасына мемориаль тактаташ куела.